บาทเปิด 31.47บาทต่อ อ่อนค่า
เงินบาทเปิดตลาด 31.47บาทต่อ อ่อนค่า เกาะกลุ่มตลาดเกิดใหม่ จับตาแรงซื้อดอลล์สิ้นเดือน-ตัวเลข จีดีพี สหรัฐ
28 ก.พ. 2562

เงินบาทเปิดตลาด 31.47บาทต่อ อ่อนค่า เกาะกลุ่มตลาดเกิดใหม่ จับตาแรงซื้อดอลล์สิ้นเดือน-ตัวเลข จีดีพี สหรัฐ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.47 บาท/ดอลลาร์ จากเย็นวานนี้ที่ระดับ 31.39 บาท/ดอลลาร์
"บาทกลับมาอ่อนค่าเกาะกลุ่มตลาดเกิดใหม่ หลังตลาดกลับมากังวลปัญหาสงครามการค้าที่ยังมีความไม่แน่นอนจากกรณีที่ผู้แทนการค้าของสหรัฐฯ ส่งสัญญาณว่าสหรัฐฯและจีนยังไม่มีแนวโน้มที่จะบรรลุข้อตกลงการค้าในเร็วๆนี้ เพราะยังมีประเด็นที่ต้องเจรจาพูดคุยกันอีกเยอะ" นักบริหารเงินระบุ
นักบริหารเงิน กล่าวถึงทิศทางเงินบาทวันนี้ว่า เนื่องจากปกติแล้วช่วงบ่ายๆ ของสิ้นเดือนแรงซื้อแรงซื้อดอลลาร์จะหมด ซึ่งต้องดูว่าวันนี้จะเป็นเช่นนั้นหรือไม่ มองกรอบการเคลื่อนไหวที่ 31.35-31.50 บาท/ดอลลาร์ ปัจจัยสำคัญที่ต้องติดตามคือ GDP ไตรมาส 4 ของสหรัฐฯ